Аурыс культуреи аурыс бызшәеи рфестиваль мҩаԥысит Аҟәа
09:00 14.04.2023 (ирҿыцуп: 09:12 14.04.2023)
© Sputnik / Томас Тхайцук Фестиваль русской культуры и русского языка
© Sputnik / Томас Тхайцук
Ауснагӡатә еиҿнакааит Москва ақалақь адәныҟаекономикатәии жәларбжьаратәии аимадарақәа Рдепартамент.
АҞӘА, мшаԥы 14 – Sputnik, Бадраҟ Аҩӡба. Аурыс культуреи аурыс бызшәеи рфестиваль мҩаԥысит Аҟәа, акультура-устә центр "Москва Аҩны" аҿы аԥшьаша, мшаԥы 13 рзы.
"Афестиваль аҳәаақәа ирҭагӡаны иазгәаҭоу ауснагӡатәқәа иреиуоуп ашәҟәытә цәыргақәҵа. Шықәсык аԥхьа ара имҩаԥаагеит "Алитературатә Москва" ацәыргақәҵа, ара иӡырган москватәи ашәҟәҭыжьырҭақәа раалыҵ. Усҟан агәыӷра ааҳарԥшит асеиԥш иҟоу ауснагӡатәқәа есышықәса имҩаԥысуа иҟалап, рымҽхакгьы аҽарҭбаап ҳәа. Иахьатәи амш шаҳаҭра ауеит ҳгәыӷрақәа ҳшырмеижьаз", - ҳәа иҳәеит ацентр анапхгаҩы Александр Бигәаа.
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
1/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
2/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
3/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
4/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
1/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
2/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
3/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
4/4
© Sputnik / Томас Тхайцук
Аурыс культуреи аурыс бызшәеи рфестиваль мҩаԥысит Аҟәа
Москва ақалақь адәныҟаекономикатәии жәларбжьаратәии аимадарақәа Рдепартамент анапхгаҩы ихаҭыԥуаҩ Игор Ткач еиҭеиҳәеит ацәыргақәҵахь ишаагоу 300 шәҟәы рҟынӡа.
"Есышықәса, Москва Аиҳабыра ралахәрала ҳара Аԥсны ашколқәа ҩба-хԥа арҵагашәҟәқәа раҳҭоит. Ас иҟан 2022 шықәсазгьы. Сара избахьеит 2023 шықәсазы х-школк рзыҳәақәа", - иҳәеит иара.
Ашәҟәытә цәыргақәҵа аартра ашьҭахь имҩаԥысит еицырдыруа аурыс шәҟәыҩҩы Иури Полиаков иԥылара. Автор Аԥсны иадҳәалоу игәалашәарақәа азыӡырҩцәа ирзеиҭеиҳәеит.
"1986 шықәса ҭагалан сара сыԥсы сшьон Гәылрыԥшь, Алитературатә газеҭ Арҿиара аҩнаҿы. Усҟан редактор хадас саман агазеҭ "Московский литератор". Ари агазеҭгьы Алитературатә газеҭ аҭыжьымҭа асистема иалахәын. Усҟан амобилтә телефонқәа ыҟамызт. Ахыбра саныныҩнала, аҷаԥшьаҩ исеиҳәеит Аҟәантә, акомҿараа робком аҟынтә ишсышьҭаз", - ҳәа игәалаиршәеит иара.
Аобкомаа ирҭахызаарын ашәҟәыҩҩы ианашьахаз Ленинтә комҿар аԥхьахә идырныҳәаларц. Аԥхьахә ианашьан аповест "ЧП районного масштаба" азы. Аҟәантәи Полиаков амашьына ишьҭаҵаны инарышьҭит.
Аԥсны иадҳәалоуп ашәҟәыҩҩы ихәыҷрагьы. 1962 - 1969 шықәсқәа раан иҭаацәа есышықәса Афон ҿыцҟа ԥсшьара ҳәа иаауан. Полиаков усҟантәи игәалашәарақәа аныԥшит ишәҟәы "Совдетство".
Аурыс культуреи аурыс бызшәеи рфестиваль мышкы имҩаԥысуан, аха иара аҳәаақәа ирҭагӡаны имҩаԥган ауснагӡатәқәа жәпакы. Асасцәа ирыман алшара ашәҟәытә цәыргақәҵа иаҭаарц, аурыс цәамаҭәа адефиле рбарц, урыстәылатәи ашәҟәыҩҩы Иури Полиакови аҟазараҭҵааҩ Сергеи Глебушкини рԥылара.
Уи адагьы, ахәыҷтәы шәҟәыҩҩы Анна Гончарова арҿиаратә ҟазаратә-классқәа мҩаԥылгеит 6 -10 шықәса зхыҵуа Аҟәатәи абжьаратә школ №2 аҵаҩцәа рзы, акардиолог Екатерина Зволинскаиа имҩаԥылгеит алекциа "Аԥсҭазаара зҩыда аурыс культура ахәҭак аҳасабала".